Oglas

Vodstvo KZS-ja je o tem nakazilu obvestilo tudi vodstvo Fibe Europe, ki je izrazilo veliko zadovoljstvo, da se je razpletla težava, ki je zadnje čase vnašala nekaj negotovosti glede organizacije EP-ja 2013.

Zahvala ministrstvu in Fibi Europe

KZS se je ob tem zahvalil slovenski vladi oziroma ministrstvu, ker je kljub težkemu finančnemu položaju v državnem proračunu in navkljub zamudi vseeno poravnalo nemajhno pogodbeno obveznost in s tem znova EuroBasket 2013 prepoznalo kot zelo pomemben skupni projekt za vso slovensko državo, ne samo za šport in košarko. Enako so se na KZS-ju zahvalili tudi Fibi Europe za potrpljenje, saj ni problematizirala organizacije EP-ja v košarki v Sloveniji, čeprav ji je zamuda pri plačilu povzročala določene težave.

KZS se znova zavezuje, da bo EP 2013, največji športni dogodek v Sloveniji po osamosvojitvi, katerega izvedba v nobenem pogledu ni več vprašljiva, pripravila na najvišji mogoči ravni.